126 
prægede Vanddyr, dog have bevaret deres Vinger og en kraftig 
Flyveevne; ganske det samme gælder om Vandbillerne: Dytiscider, 
Hydropkilider og Gyrinider, og da disse 2 Grupper i saa 
Henseende forholde sig ens, kunne de ogsaa her behandles 
under ét. 
Paa Grund af, at disse oprindelige Landdyr samtidig med, at 
deres Legemsform og deres Ben ere bievne modificerede i Over¬ 
ensstemmelse med det nye Element, der er bleven deres Opholds¬ 
sted, dog have bevaret deres Vinger, have vi her Dyr for os, der 
ere skikkede til Liv i Luft og i Vand, men ikke paa Landjorden, 
et Forhold, der ikke har saa særdeles mange Analogier i Dyreriget. 
Da Parringen hos disse Former netop foregaar i selve Vandet, 
spiller deres Flyveevne i saa Henseende aldeles ingen Rolle, medens 
Parringen hos Perlider, Ephemerider og Phryganeer netop 
er henlagt til de faa Timer eller Dage, Arten opholder sig udenfor 
det Element, hvortil den saa godt som hele Livet er knyttet, og 
fremdeles henlagt til et særligt Stadium af Dyrets Liv, hvor 
egentlig intet andet foretages, og hvor netop Flyveevnen benyttes 
under Parringen. Vingerne hos Vandets Hemipterer og Coleopterer 
have derfor en hel anden Betydning; de bruges, naar de 
ferske Vande, hvori de hidtil have levet, ikke længer 
yde de tilbørlige gunstige Betingelser, til at opsøge 
andre og bedre Lokaliteter; dette er i Troperne særlig 
nødvendigt, naar den tørre A a r s t i d begynder, i den 
tempererede Zone navnlig, naar Vinteren nærmer sig. 
Enhver Insektsamler vil vistnok i mørke Efteraarsaftener have 
lagt Mærke til de mange flyvende Vandkalve og Vandtæger, man 
kan træffe omkring Skovstierne i Nærheden af Søerne, og under¬ 
søger man stillestaaende, plantefattige Vande, navnlig Mergelgrave, 
vil man i November-December Maaned finde dem ganske forladte. 
Anderledes forholder det sig derimod med Søer med rigelig Plante- 
væxt, med Afløb, eller med selve Afløbene. Man finder i disse i 
November-December Maaned navnlig et meget betydeligt Antal 
Vandtæger samlede. Da jeg i Januar 1894 sønderbrød Isen paa 
